OpenLLM-France/wikimedia huggingface dataset:
# Quevedo

«Quevedo» té aquests significats:
* Biografies:
** Francisco de Quevedo (Madrid, 1580 — Villanueva de los Infantes, 1645), escriptor del barroc espanyol.
** Pedro Domínguez Quevedo de nom artístic Quevedo (Madrid, 2001), cantant canari.
** José María Quevedo García (Cadis, 1969), futbolista andalús.
** José Miguel López Quevedo (Madrid, 1974), futbolista espanyol que jugava de davanter.
** Josep Lluís Blanco Quevedo (1975, Lloret de Mar), atleta espanyol.
** Leonardo Torres Quevedo (Santa Cruz de Iguña, 1852 - Madrid, 1936).
** Luis Alberto de Herrera Quevedo (Montevideo, 1873 - 1959), advocat, periodista i historiador uruguaià.
** Sílvia Munt i Quevedo (1957, Barcelona), actriu i directora barcelonina.
* Miscel·lània:
** Cultura Milagro-Quevedo, cultura precolombina desenvolupada a les conques del riu Guayas i Babahoyo, a l'actual Equador.
** Teatre Quevedo, teatre de Barcelona.
** Quevedo (Equador), ciutat equatoriana ubicada al centre del país.
# Joana d'Orleans

    Per altres significats vegeu: Joana d'Arc la donzella d'Orleans.
Joana d'Orleans fou una princesa francesa (+ 1520 als 58 anys) filla de Joan II d'Orleans (1400 o 1404-1467) i de Margarita de Rohan (1412-1497).
Es va casar el 1480 amb Carles Francesc de Coetivy, comte de Taillebourg (nascut el 1459, mort en data desconeguda). Era tia del rei Francesc I i quan aquest va pujar al tron el 1515 li va concedir el ducat de Valois que fins llavors havia posseït ell mateix. Joana va tenir una sola filla, Lluïsa de Coetivy, morta vers 1553 que no va heretar el ducat que el rei va donar després de la mort de Joana el 1520 a Maria de Luxemburg comtessa vídua de Francesc de Borbó-Vendôme (1477-1495, nascut 1470) i usufructuària dels seus béns, la qual administrava el comtat de Vendôme (des de 1514 ducat de Vendôme) per compte del seu fill Carles IV de Borbó, duc de Vendôme des de 1495 i Borbó des de 1527, mort el 1537.

## Notes

* ↑ germana del seu pare Carles d'Angulema

## Referències

* Genealogia
# Julien Verdonck

Julien Verdonck va ser un gimnasta artístic belga que va competir a començaments del segle xx.
El 1920 va prendre part en els Jocs Olímpics d'Anvers, on guanyà la medalla de plata en el concurs complet per equips del programa de gimnàstica.

## Referències

* ↑ «Julien Verdonck Olympic Results». sports-reference.com. Arxivat de l'original el 18 d’abril 2020. [Consulta: 27 agost 2017].
# Gyula Glykais

Gyula Glykais (Pomáz, 9 d'abril de 1893 - Szekszárd, 12 de juny de 1948) fou un tirador d'esgrima hongarès que va competir durant la dècada de 1920 i 1930.
Especialista en el sabre, el 1928 va prendre part al Jocs Olímpics d'Amsterdam, on va guanyar la medalla d'or en la prova del sabre per equips del programa d'esgrima. Quatre anys més tard, als Jocs de Los Angeles, revalidà la medalla d'or en la prova de sabre per equips.
En el seu palmarès també destaquen tres medalles d'or i una de bronze al campionat del món d'esgrima.

## Referències

* 1 2 3 «Gyula Glykais Olympic Results». sports-reference.com. Arxivat de l'original el 17 d'abril 2020. [Consulta: 9 juliol 2018].
# Samuel Berger

Samuel Berger (Chicago, Illinois, 25 de desembre de 1884 - San Francisco, Califòrnia, 23 de febrer de 1925) va ser un boxejador estatunidenc de primers del segle xx.
Amb 16 anys s'afilià a l'Olympic Club de San Francisco. El 1901 va guanyar el campionat de pes mitjà d'aficionats de la costa del Pacífic. El 1902 va guanyar el campionat de pes pesant amateur. Com a amateur va disputar 40 combats, la majoria de les quals foren guanyades per knockout.
El 1904 va prendre part en els Jocs Olímpics de Saint Louis, on guanyà la medalla d'or en la prova de pes pesant, en imposar-se a la final a Charles Mayer.
Un cop finalitzats els Jocs passà al professionalisme, en què disputà 5 combats entre 1905 i 1906, amb un resultat final de 3 victòries i 2 derrotes.

## Referències

* 1 2 «Samuel Berger Olympic Results» (en anglès). sports-reference.com. Arxivat de l'original el 6 de gener 2009. [Consulta: 5 octubre 2015].
# Charles Marshall

Charles R. "Charlie" Marshall (21 de juliol de 1880 - ?) va ser un jugador de rugbi britànic que va competir a primers del segle xx. El 1908 va guanyar la medalla de plata en la competició de rugbi dels Jocs Olímpics de Londres.

## Referències

* ↑ «Charlie Marshall Olympic Results». sports-reference.com. Arxivat de l'original el 18 de febrer 2019. [Consulta: 27 desembre 2015].
# André Roosevelt

Cornelius Louis André Roosevelt (París, 24 d'abril de 1879 – Port-au-Prince, Haití, 21 de juliol de 1962) va ser un jugador de rugbi, director de cinema i director d'hotel francès d'origen americà.
Roosevelt va néixer a París. Era fill de Cornelius Roosevelt (1847–1902), cosí del president dels Estats Units Theodore Roosevelt, que s'havia casat amb una actriu francesa i que fou batejat a la Catedral americana de París. El 1900 va prendre part en els Jocs Olímpics de París, on va guanyar la medalla d'or en la competició de rugbi formant part de l'equip francès.
Com a jugador del Racing Club de France en la posició de tercera línia, guanyà la lliga francesas del 1900.
El 1905 es va casar amb Adelheid Lange, i després de divorciar-se amb Alice La Fontant a Haití. Roosevelt era un aventurer. El 1924 viatjà a Bali en un intent de desenvolupar el mercat turístic, però al mateix temps preservar la integritat cultural de l'illa. Va tenir la visió de fer de Bali un parc nacional o internacional amb unes lleis que la regulessin com a tal. El 1928 i 1929 junt a Armand Denis filmaren Goona-Goona, An Authentic Melodrama (també anomenat The Kris) amb l'ajuda de Walter Spies. La pel·lícula s'estrenà el 1930 als Estats Units i poc després començà la febre americana per Bali. El 1938 filmà Beyond the Caribbean. Va morir al juliol de 1962 a Port-au-Prince, Haití.

## Referències

* ↑ David Karel Dictionnaire des artistes de langue française en Amérique du Nord: … 1992- Page 460 " … lui avait présenté Francis Picabia*. Elle aurait rencontré son mari, André Roosevelt (fils d'un cousin ..."
* ↑ Theodore Roosevelt Association Journal -Theodore Roosevelt Association – 1990 Volumes 16-18 – Page 58 "ANDRE' ROOSEVELT (Cornelius', Silas Weir7, Cornelius Van Schaack6, James J.5), born in Paris 24 April 1879 as Cornelius Louis André Roosevelt, baptized at the American Cathedral there as child of Cornelius and Anna Roosevelt. "
* ↑ «André Roosevelt Olympic Results». sports-reference.com. Arxivat de l'original el 4 de març 2016. [Consulta: 25 agost 2016].
* ↑ «Roosevelt Albert». www.finalesrugby.com. Arxivat de l'original el 26 de setembre 2015. [Consulta: 25 agost 2016].
* 1 2 Chin, Michelle. «Bali in Film». Bali Echo, 2001. Arxivat de l'original el 2016-03-03. [Consulta: 25 agost 2016].
* ↑ Andre Roosevelt a Internet Movie Database (anglès)
# Coll de Nufenen

El coll de Nufenen (italià: Passo della Novena, alemany: Nufenenpass), amb una elevació de 2.478 metres, és el port de muntanya més alt amb carretera pavimentada de Suïssa. Es troba entre els cims dels pics Pizzo Gallina (pel nord) i Nufenenstock (pel sud).
La carretera va d'Ulrichen, al cantó de Valais, cap a la vall de Bedretto al cantó de Ticino, enllaçant Brig amb Airolo. No és el pas més baix entre les dues valls car es troba un quilòmetre al nord d'un punt sense nom, lleugerament més baix a 2.440 metres, el qual és travessat per un camí.
El coll és de construcció relativament recent, sent obert al trànsit de vehicles de motor d'ençà el setembre de 1969.
A l'est de la part superior del coll hi ha el naixement del riu Ticino. Cap al del nord es veuen vistes dels Alps Bernesos, incloent-hi el Finsteraarhorn, mentre que cap al sud s'hi pot veure la glacera de Gries.

## Bibliografia

* Nicola Pfund, Sui passi en bicicletta - passis (Alpins suïssos en bicicleta), Fontana Edizioni, 2012, p. 54-61.

## Enllaços externs

* Mapa de ciclisme, Perfil d'Alçat, i Fotos
* Perfil en climbbybike.com Arxivat 2007-09-29 a Wayback Machine.
* Ciclisme fins al Nufenenpass: dada, perfil, mapa, fotos i descripció
# Hypergastromyzon eubranchus

Hypergastromyzon eubranchus és una espècie de peix de la família dels balitòrids i de l'ordre dels cipriniformes.

## Morfologia

* Els mascles poden assolir 3,6 cm de longitud total.

## Hàbitat

És un peix d'aigua dolça i de clima tropical.

## Distribució geogràfica

Es troba a Àsia: oest de Borneo.

## Referències

* ↑ uBio (anglès)
* ↑ Roberts T. R., 1989. The freshwater fishes of western Borneo (Kalimantan Barat, Indonesia). Mem. Calif. Acad. Sci. Núm. 14. i-xii + 1-210.
* ↑ BioLib (anglès)
* 1 2 3 FishBase (anglès)
* ↑ Kottelat, M., A.J. Whitten, S.N. Kartikasari i S. Wirjoatmodjo, 1993. Freshwater fishes of Western Indonesia and Sulawesi. Periplus Editions, Hong Kong. 221 p.
* ↑ Doi, A., 1997. A review of taxonomic studies of cypriniform fishes in Southeast Asia. Jap. J. Ichthyol. 44(1):1-33.
* ↑ Roberts, T.R., 1991. Hypergastromyzon eubranchus, a new species of gastromyzontin loach (Homalopteridae) from Sarawak. Jap. J. Ichthyol. 37(4):333-336.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Joaquim de Siena

Joaquim de Siena (Siena, República de Siena, 1258 - 16 d'abril de 1306) fou un frare servita, destacat per la seva caritat i devoció envers la Mare de Déu. És venerat com a beat per l'Església catòlica.

## Biografia

Nasqué a Siena el 1258, i fou anomenat Chiaramonte. Només a partir del segle xvi es comença a vincular a les famíies Pelacani i Piccolomini, però no hi ha cap prova d'aquests parentius a la primera biografia conservada, escrita només alguns anys després de la seva mort, potser obra de Lamberto da Prato.
Molt devot de la Mare de Déu, ingressà a l'Orde dels Servents de Maria només amb catorze anys, com a germà llec. El rebé al convent Filippo Benizi que n'era prior general, tot i que les constitucions de l'orde prohibien admetre ningú menor de setze anys. En ingressar, adoptà el nom de Joaquim.
Passà la resta de la seva vida a Santa Maria dei Servi de Siena, llevat d'un any passat a la comarca d'Arezzo, en 1288, convent aquest que destacava pel rigor de la seva disciplina i la fama de santedat (a més de Joaquim, també hi visqué, cap al 1290, el futur sant Pel·legrí Laziosi). Retornà a Siena i ja no en sortí més; hi destacava per la humilitat, la vocació de servei, l'obediència i la contemplació. Patia epilèpsia Emmalaltí i tenia úlceres en algunes parts del cos, que ell amagava als seus companys. Morí el 1306, en Divendres Sant, als 47 anys.

## Veneració

Als cinc anys de morir, van començar a atribuir-se miracles a la seva intercessió i d'exvots portats al seu sepulcre o a l'altar que se li havia dedicat i on se'n portaren relíquies. Entre 1320 i 1335, un escultor sienès desconegut esculpí el retaule de marbre del seu sepulcre, amb la seva vida i alguns miracles que feu en vida.
El Consell General de la Campana del municipi de Siena, en març de 1320, ja en parla de les festes del beat; el 19 d'abril de 1329 decreta que a la festa del beat, celebrada a l'església dels servites el dilluns de Pasqua, hi intervinguessin els Nou, el Podestà, el capità del poble i altres alts funcionaris municipals.
Pau V n'aprovà el culte el 14 d'abril de 1609. Les restes del beat, posades en 1636 en una arca de fusta, foren col·locades al transsepte, a la banda de l'Evangeli. L'orde servita en celebra la festa el 3 de febrer.

## Notes

* ↑ Una llegenda pietosa diu que la va contreure a Arezzo, quan en un hospital, i veient un epilèptic durant un atac, demanà a Déu que li traspassés la malaltia per deslliurar-ne el malalt.

## Bibliografia

* Santi, beati e testimoni. "Beato Gioacchino da Siena"
# Charles Lannie

Joseph Charles Lannie (Boom, Anvers, 21 d'agost de 1881 - Berchem, Anvers, 3 de juny de 1958) va ser un gimnasta artístic belga que va competir a començaments del segle xx.
El 1920 va prendre part en els Jocs Olímpics d'Anvers, on guanyà la medalla de plata en el concurs complet per equips del programa de gimnàstica. En el concurs complet individual fou dinovè.

## Referències

* ↑ «Charles Lannie Olympic Results». sports-reference.com. Arxivat de l'original el 18 d'abril 2020. [Consulta: 27 agost 2017].
# Gyula Tóth

Gyula Tóth (Salgótarján, 16 d'abril de 1927 - Budapest, 18 de març de 2001) fou un lluitador hongarès que va competir durant la dècada de 1950. Combinà la lluita lliure i la lluita grecoromana.
El 1956 va prendre part en els Jocs Olímpics de Melbourne, on disputà dues proves del programa de lluita. Guanyà la medalla de bronze en la competició del pes lleuger del programa de lluita grecoromana i fou quart en la mateixa categoria del programa de lluita lliure. Quatre anys més tard, als Jocs de Roma, fou vintè en la categoria del pes lleuger del programa de lluita lliure.
En el seu palmarès també destaca una medalla de bronze al Campionat del món de lluita.

## Referències

* ↑ «Gyula Tóth Olympic Results». sports-reference.com. Arxivat de l'original el 17 d’abril 2020. [Consulta: 25 novembre 2019].
* ↑ Toth, Gyula (HUN) a International Wrestling Database
# Joseph Buerger

John Joseph "Joe" Buerger (Saint Louis, Missouri, 19 de setembre de 1870 – Saint Louis, 10 de novembre de 1951) va ser un remer estatunidenc que va competir a cavall del segle xix i xx.
Va prendre part en els Jocs Olímpics d'Estiu de 1904 de Saint Louis, on va guanyar la medalla de bronze en la prova de dos sense timoner del programa de rem, fent parella amb John Joachim.

## Referències

* ↑ «Joe Buerger Olympic Results». sports-reference.com. Arxivat de l'original el 18 de desembre 2012. [Consulta: 16 octubre 2015].
# Bridgette Gusterson

Bridgette Gusterson (Perth, 7 de febrer de 1973), també coneguda com a Bridgette Ireland, fou una waterpolista australiana que va competir durant les dècades de 1990 i 2000. La seva germana Danielle Woodhouse també fou una destacada jugadora de waterpolo.
El 2000 va prendre part en els Jocs Olímpics de Sydney, on guanyà la medalla d'or en la competició de waterpolo. En el seu palmarès també destaca una medalla d'or a la Copa del Món de waterpolo de 1995. Fou 212 vegades internacionals i marcà més de 400 gols amb la selecció australiana.

## Referències

* 1 2 «Bridgette Gusterson Olympic Results». sports-reference.com. Arxivat de l'original el 18 d'abril 2020. [Consulta: 10 setembre 2019].
# Mont Okmok

El Mont Okmok (en anglès Mount Okmok) és el punt més elevat de la Caldera Okmok, (en aleutià Unmagim Anatuu) a l'extrem nord-est de l'illa Umnak, a les Illes Aleutianes, Alaska, Estats Units.
Aquesta Caldera circular té un diàmetre de 9,3 quilòmetres i trunca la part superior d'un gran volcà escut de 35 quilòmetres de diàmetre. Al seu interior hi ha un llac de cràter, que en temps prehistòrics va arribar a tenir fins a 150 metres de profunditat i que desguassava per una escletxa al costat nord. Amb tot, en l'actualitat el llac sols té uns 300 metres de diàmetre i es troba al costat occidental de la caldera. A l'interior de la caldera hi ha aigües termals i fumaroles. Amb posterioritat a la formació de la caldera es van crear nombrosos cons secundaris i doms de lava en els vessants del volcà.

## Erupcions

La formació del volcà va començar a la fi del Terciari o principis del Quaternari, amb massives erupcions piroclàstiques que van fer créixer dues calderes superposades. Finalment la caldera es va formar i modificar en dues grans erupcions ocorregudes fa 12.000 i 2.000 anys. Les observacions directes de l'activitat volcànica existeixen des de 1805, moment a partir del qual s'han documentat 16 erupcions, una cada 10 a 20 anys. L'erupció de 1817 va dipositar diversos metres de cendra i "escòria" al costat nord-est de la caldera i les cendres van caure al damunt d'Unalaska. Les avingudes de material piroclàstic van destruir un poble de Cape Tanak, a la costa nord-est de l'illa.
El 12 de juliol de 2008 va entrar en erupció durant diversos dies, llençant cendres i gasos que es van elevar fins a 15.000 metres d'altitud, les quals van provocar l'evacuació de Fort Glenn, una finca privada amb bestiar situada a l'illa. La cendra no va afectar Nikolski, però si va afectar les operacions de vol a l'aeroport de Dutch Harbor, així com d'altres zones del nord del Pacífic.

## Referències

* ↑ Okmok – Introduction Arxivat 2014-09-12 a Wayback Machine.. Avo.alaska.edu (12 juliol 2008). Consulta el 24 novembre 2010.
* ↑ Bergsland, K. Aleut Dictionary. Fairbanks: Alaska Native Language Center, 1994.
* 1 2 «Alaska volcano erupts; island residents evacuated». Reuters, 13-07-2008 [Consulta: 22 novembre 2010].
* 1 2 «Explosive Eruption of Okmok Volcano in Alaska». ScienceDaily, 21-07-2008. [Consulta: 22 novembre 2010].
# Rachel Neylan

Rachel Neylan (Sydney, 9 de març de 1982) és una ciclista australiana professional des del 2011 i actualment a l'equip Orica-Scott. El seu millor resultat ha estat una medalla de plata als Campionats del Món en ruta.

## Palmarès en ruta

* 2015
** 1a al Cadel Evans Great Ocean Road Race Women
** 1a al Trofeu d'Or i vencedora d'una etapa
* 2016
** 1a al Gran Premi de Plumelec-Morbihan

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# György Kunsági

György Kunsági (Budapest, 30 de març de 1936 - 1996) fou un nedador hongarès, especialista en braça, que va competir durant les dècades de 1950 i 1960.
El 1960 va prendre part en els Jocs Olímpics d'Estiu de Roma, on va disputar dues proves del programa de natació. En ambdues, els 200 metres braça i els 4×100 metres estils, quedà eliminat en sèries.
En el seu palmarès destaca una medalla de plata en els 4×100 metres estils del Campionat d'Europa de natació de 1958. Formà equip amb László Magyar, György Tumpek i Gyula Dobay.

## Referències

* ↑ György Kunsági a Sports Reference (arxivat)
* ↑ «European Swimming Championships (Men)». [Consulta: 20 juliol 2020].
* ↑ «Olympedia – György Kunsági». [Consulta: 27 novembre 2020].
# Alphonse Van Mele

Alphonse Van Mele (29 de desembre de 1891 - 11 de gener de 1972) va ser un gimnasta artístic belga que va competir a començaments del segle xx.
El 1920 va prendre part en els Jocs Olímpics d'Anvers, on guanyà la medalla de plata en el concurs complet per equips del programa de gimnàstica.

## Referències

* ↑ «Alphonse Van Mele Olympic Results». sports-reference.com. Arxivat de l'original el 25 d'agost 2011. [Consulta: 27 agost 2017].
# Burton Downing

Burton Cecil Downing (San José, 5 de febrer de 1885 - Red Bank, Nova Jersey, 1 de gener de 1929) va ser un ciclista estatunidenc que va córrer a primers del segle xx.
Va participar en els Jocs Olímpics de Saint Louis de 1904, on va guanyar sis medalles, dues d'or, a les curses de 25 milles i 2 milles, tres de plata, a les curses d'1/4 de milla, 1/3 de milla i 1 milla, i una de bronze, a la prova de la mitja milla.
En anys posteriors va ser president de l'empresa de construcció George B. Spearin, Inc. Va ser mentre exercia aquest paper que va contreure una pneumònia que es va convertir en meningitis i que li acabaria provocant la mort a Red Bank, Nova Jersey.

## Referències

* ↑ «Olympedia – Burton Downing». [Consulta: 28 juliol 2024].
* ↑ Burton Downing Dies, Brooklyn Daily Eagle, January 2, 1929
* ↑ Burton Downing Dies, New York Times, January 2, 1929

## Enllaços externs

* (italià) Fitxa de Burton Downing a sitiodeciclismo.net
# Britta Heidemann

Britta Heidemann (nascuda el 22 de desembre de 1982 a Colònia) és una espadista alemanya. Heidemann va tenir el seu major èxit el 13 d'agost durant els Jocs Olímpics de Beijing 2008, quan va derrotar a Ana Maria Branza (ROU) per guanyar la medalla d'or, pocs minuts després que el seu compatriota Benjamin Kleibrink guanyés la competència masculina de floret individual. Abans d'això, el seu major assoliment havia estat una medalla d'or en el Campionat del Món de 2007 en la competició individual. Als Jocs Olímpics 2004 va guanyar la medalla de plata en la competició d'espasa amb els seus companys d'equip, Claudia Bokel i Imke Duplitzer. Durant els Campionats del Món d'Esgrima 2006 va guanyar la medalla de bronze després de vèncer a Romania en la prova per equips en espasa, juntament amb els seus companys d'equip Imke Duplitzer, Bokel Claudia i Marijana Markovic. Heidemann viu com a estudiant en Colònia.

## Vida personal

Heidemann actualment viu a Colònia.

## Referències

* ↑ «Biographie Fechtweltmeisterin Britta Heidemann». Arxivat de l'original el 2012-02-16. [Consulta: 26 juny 2012].
* ↑ «Olympics Statistics: Britta Heidemann». databaseolympics.com. [Consulta: 3 març 2012].
* ↑ «Britta Heidemann Olympic Results». sports-reference.com. Arxivat de l'original el 2016-12-03. [Consulta: 3 març 2012].

## Bibliografia

* Erfolg ist eine Frage der Haltung: Was Sie vom Fechten für das Leben lernen können., Ariston, München 2011, ISBN 978-3424200614

## Enllaços externs

* Lloc web oficial (anglès) (alemany)
* Entry in the Who's Who of Leverkusen (alemany)
# Belinda Goss

Belinda Goss (Devonport, Tasmania, 6 de gener de 1984) és una ciclista australiana que s'ha especialitzat la pista.

## Palmarès en pista

* 2004
** Campiona d'Oceania en Puntuació
** Campiona d'Oceania 1 en Scratch
** Campiona d'Oceania 2 en Scratch
* 2007
** Campiona d'Austràlia en Puntuació
* 2008
** Campiona d'Austràlia en Puntuació
* 2009
** Campiona d'Austràlia en Puntuació
* 2010
** Campiona d'Austràlia en Scratch
** Campiona d'Austràlia en Puntuació

### Resultats a la Copa del Món en pista

* 2009-2010
** 1a a Manchester, en Scratch

## Palmarès en ruta

* 2007
** Vencedora d'una etapa al Tour del Bay Classic
** Vencedora de 2 etapes al Tour of Chongming Island
** Vencedora d'una etapa al UniSA Women's Criterium Series

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Gösta Lilliehöök

Gustaf Malcolm "Gösta" Lilliehöök (Estocolm, 25 de maig de 1884 – Estocolm, 18 de novembre de 1974) va ser un pentatleta suec que va competir a començaments del segle xx.
El 1912 va prendre part en els Jocs Olímpics d'Estocolm, on guanyà la medalla d'or en la competició del pentatló modern en la primera aparició del pentatló modern en uns Jocs Olímpics.
Posteriorment fou un dels primers treballadors de la ràdio nacional sueca.

## Referències

* ↑ «Gösta Lilliehöök Olympic Results». sports-reference.com. Arxivat de l'original el 20 d’octubre 2014. [Consulta: 11 setembre 2016].
* ↑ Gustaf Lilliehöök. Swedish Olympics Committee
# Roberto Ferrari (gimnasta)

Roberto Ferrari (Gènova, 8 de desembre de 1890 – Gènova, 27 de desembre de 1954) va ser un gimnasta artístic italià que va competir a començaments del segle xx.
El 1920 va prendre part en els Jocs Olímpics d'Anvers, on guanyà la medalla d'or en el concurs complet per equips del programa de gimnàstica.

## Referències

* ↑ Roberto Ferrari a coni.it
* ↑ «Roberto Ferrari Olympic Results». sports-reference.com. Arxivat de l'original el 13 de desembre 2012. [Consulta: 29 agost 2017].
# Max Emmerich

Max Philip Emmerich (Indianapolis, Indiana, 1 de juny de 1879 - Indianapolis, 29 de juny de 1956) va ser un gimnasta i atleta estatunidenc que va competir a cavall del segle xix i el segle xx.
El 1904 va prendre part en els Jocs Olímpics de Saint Louis, on guanyà la medalla d'or en el triatló del programa d'atletisme. També disputà el decatló, on abandonà i les proves gimnàstiques del concurs complet i el triatló de gimnàstica, on fou 67è i 100è respectivament.

## Referències

* ↑ «Max Emmerich Olympic Results». sports-reference.com. Arxivat de l'original el 14 de novembre 2009. [Consulta: 25 octubre 2015].